**EXTRAS**

**HOTĂRÂRI ADOPTATE DE CONSILIUL DE ADMINISTRAȚIE**

**AL UNIVERSITĂȚII ROMÂNO-AMERICANE,**

**ÎN ȘEDINȚA DIN DATA DE 23.10.2019**

1. Se aprobă organizarea concursurilor pentru ocuparea unor posturi didactice vacante în semestrul I, an universitar 2019-2020, în vederea publicării acestora în Monitorul Oficial al României partea a III-a, de către Ministerul Educației Naționale. Au fost aprobate propunerile Consiliului Facultății de Management-Marketing de scoatere la concurs, în semestrul I, an universitar 2019-2020, a două posturi de profesor universitar, la Departamentul de Management-Marketing și a unui post de conferențiar universitar la Departamentul de Limbi Străine.
2. Se propune actualizarea Metodologiei de concurs pentru ocuparea posturilor didactice si de cercetare vacante, din Universitatea Româno-Americană.
3. Se aprobă descentralizarea programului de lucrul cu publicul (studenții) urmând ca, la nivel de facultate, să se stabilească propriul interval orar în raport de specificul fiecărei facultăți.
4. Se aprobă acceptarea ca dovadă aferentă dosarului de bursă de studii, pentru studenții înmatriculați în anul 2 de studii, la programele de studii universitare de masterat, a articolelor științifice realizate la disciplina Metodologia și etica cercetării și acceptate spre publicare.
5. Se aprobă/resping cereri ale studenților, rezoluția individuală urmând a fi comunicată, după caz, prin intermediul secretariatului facultății sau al departamentului responsabil.